દાદાખાચર જેટલા ભક્ત હતા એટલા જ વ્યવહારદક્ષ પણ હતા. હિસ્ટ્રી ઓફ ગુજરાતના ઉલ્લેખ પ્રમાણે ભાવનગર સામે બહારવટે ચડેલા જોગીદાસ ખુમાણ અને મહારાજાશ્રી વજે સિંહ સાથે વિષ્ઠિ ગોઠવવા મધ્યસ્થી બનેલા. પોતાના ર૮ વર્ષની ઉંમરે દાદાખાચરે હિસ્ટ્રી હોફ કાઠિયાવાડમાં એક શાંતિયુગની શરૂઆત કરી. રાજપરિવારનો જુનો કલહ કૂનેહપૂર્વક ઉકેલી આપ્યો અને મુંબઈ સરકારે પણ તે કબૂલ કર્યો. ટૂંકમાં એક આદર્શ રાજવી હોવા છતાં દાસના દાસ થઈને જીવન જીવનાર દાદાખાચાર શ્રીહરિના એક લાડીલા ભક્ત હતા. તેમના પુનઃલગ્નબાદ બે સંતાન થયેલા. બાવા ખાચર અને અમરા ખાચર.